Khuraira Musa Yar'Najeriya ce, mazauniyar Amurka, ta kasance shahararriyar kuma kwararriyar mai-kwalliya ce, shafe-shafe da kuma taimakon al'umma, itace wacce ta zama shugaba ce ta kamfanin Khuraira kayan kwalliya. Khuraira ta shahara a fagen kwalliya da shafe-shafe na duniya, wanda ta kasance tana gudanar da ajujuwan koyarwa ga mutane daga duniya baki daya. A rayuwar ta tayi kwalliya ga shahararrun mutane kamar su, Brandy, Mandy Moore, Paula Abdul, Kirstie Alley, Natalie Cole, Cher, Suzanne Douglas, Trista Rehn da kuma Dr. Suzanne Rice. Khuraira Musa an haife ta a Ƙaramar hukumar Lere Jihar Kaduna, Najeriya. Ta rasa mahaifiyar ta a lokacin haihuwar ta, wanda hakan ne yasa ta rayu a gidan rainon marayu dake yankin Rukuba/Bassa a Jihar Plateau, amma bayan nan ta koma jihar Kaduna har sai da ta kammala makarantar sakandare. A 1992 taje kwaleji a Tarayyar Amurka wanda anan ne ta fara aiki a shaguna. Ta fara harkan kwalliya a shekarar 2004 sannan tayi shekara 23 a kan wannan harka na kwalliya Khuraira Musa ta kafa gidauniyar da ake kira da suna Arewa Development Support Initiative (ADSI) hukuma wacce bata gwamnati ba, da niyyar taimakawa cigaban matasa da mata a yankin Arewacin Najeriya.